Александър Пушкин
Птичка

Превод от руски: Йордан Ковачев, —

chitanka.info

Птичка[0]

В чужбина свято съблюдавам

завет от моя роден край:

на птичка свобода да давам,

щом ранна пролет засияй.

Утихва моето страдание;

защо да хуля бога там,

когато на едно създание

аз мога свобода да дам!

[0] Напечатано в „Литературные листки“, 1823, №2. Явно биографичният и политически смисъл на стихотворението принудили издателите да прибегнат по цензурни съображения към следната бележка: „Това се отнася към онези благодетели на човечеството, които употребяват своите средства, за да откупват от затвора невинните длъжници“ и пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.